L 248/36 Jurnalul Oficial al Uniunii Europene 22.9.2010 REGULAMENTUL (UE, Euratom) NR. 833/2010 AL COMISIEI din 21 septembrie 2010 de implementare a Regulamentului (UE, Euratom) nr. 617/2010 al Consiliului privind informarea Comisiei cu privire la proiectele de investiții în infrastructura energetică din cadrul Uniunii Europene COMISIA EUROPEANĂ, având în vedere Tratatul privind funcţionarea Uniunii Europene, având în vedere Tratatul de instituire a Comunității Europene a Energiei Atomice, având în vedere Regulamentul (UE, Euratom) nr. 617/2010 al Consiliului din 24 iunie 2010 privind informarea Comisiei cu privire la proiectele de investiții în infrastructura energetică din cadrul Uniunii Europene și de abrogare a Regulamentului (CE) nr. 736/96 ()), în special articolul 7, întrucât: (1) Comisia trebuie să adopte dispozițiile referitoare la forma și alte detalii tehnice ale notificării datelor și informațiilor menţionate la articolele 3 şi 5 din Regulamentul (UE, Euratom) nr. 617/2010. (2)  Pentru a colecta date comparabile şi a simplifica raportarea de către statele membre ori de către entitățile sau organismele delegate ale acestora menționate la articolul 3 din Regulamentul (UE, Euratom) nr. 617/2010, notificările ce urmează să fie făcute trebuie standardizate prin utilizarea unor tabele de raportare. (3)  În urma abrogării Regulamentului (CE) nr. 736/96 al Consiliului (), Regulamentul (CE) nr. 2386/96 al Comisiei (?) trebuie de asemenea abrogat, ADOPTĂ PREZENTUL REGULAMENT: Articolul 1 Forma și detaliile tehnice ale notificării către Comisie a datelor şi informațiilor referitoare la proiectele de investiții în infras- tructura energetică, menționate la articolele 3 și 5 din Regula- mentul (UE, Euratom) nr. 617/2010 al Consiliului sunt stabilite în anexa la prezentul regulament. Articolul 2 Regulamentul (CE) nr. 2386/96 se abrogă. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 septembrie 2010. () JO L 180, 15.7.2010, p. 7. Pentru Comisie Președintele Josă Manuel BARROSO () JO L 102, 25.4.1996, p. 1. () JO L 326, 17.12.1996, p. 13.